హోస్నీ ముబారక్

ముహమ్మద్ హోస్నీ ఎల్ సయ్యద్ ముబారక్ (1928 మే 4 - 2020 ఫిబ్రవరి 25) ఈజిప్టు రాజకీయ నాయకుడు, సైనిక అధికారి. ఆయన 1981 నుండి 2011 వరకు ఈజిప్టుకు నాల్గవ అధ్యక్షుడిగా పనిచేశాడు.

ఆయన రాజకీయాల్లోకి రాకముందు, ఈజిప్టు వైమానిక దళంలో కెరీర్ అధికారి. ఆయన 1972 నుండి 1975 వరకు దాని కమాండర్‌గా పనిచేశాడు, 1973లో ఎయిర్ చీఫ్ మార్షల్ స్థాయికి ఎదిగాడు. 1975లో, ఆయన ప్రెసిడెంట్ అన్వర్ సాదత్ చేత వైస్ ప్రెసిడెంట్‌గా నియమితుడయ్యాడు. 1981లో, అతని హత్య తర్వాత హోస్నీ ముబారక్‌ అధ్యక్షుడిగా బాధ్యతలు స్వీకరించాడు. ఆయన అధ్యక్ష పదవి దాదాపు ముప్పై సంవత్సరాలు కొనసాగింది, 1805 నుండి 1848 వరకు 43 సంవత్సరాలు దేశాన్ని పాలించిన ముహమ్మద్ అలీ పాషా తర్వాత ఆయన ఈజిప్ట్‌లో అత్యధిక కాలం పాలించిన పాలకుడిగా నిలిచాడు.

అధ్యక్షుడు అన్వర్ సాదత్ హత్యకు గురైన రెండు వారాల లోపే, హోస్నీ ముబారక్ ప్రజాభిప్రాయ సేకరణ ద్వారా అధ్యక్ష పదవిని చేపట్టాడు. 1987, 1993, 1999లలో ఒకే అభ్యర్థి రెఫరెండం ద్వారా తన పదవీకాలాన్ని పునరుద్ధరించపడ్డాడు. 2005లో మొదటి బహుళ పార్టీ ఎన్నికలలో ఆయన గెలిచాడు. 1989లో, ఇజ్రాయెల్‌తో క్యాంప్ డేవిడ్ ఒప్పందాల నుండి స్తంభింపజేయబడిన అరబ్ లీగ్‌లో ఈజిప్ట్ సభ్యత్వాన్ని పునరుద్ధరించడంలో ఆయన విజయం సాధించాడు. అరబ్ లీగ్  ప్రధాన కార్యాలయాన్ని తిరిగి కైరోకు తిరిగి ఇచ్చాడు. ఆయన గల్ఫ్ యుద్ధంలో తన పాత్రతో పాటు ఇజ్రాయెల్-పాలస్తీనా శాంతి ప్రక్రియపై తన సహాయ వైఖరికి ప్రసిద్ధి చెందాడు.

18 రోజుల ప్రదర్శనల తర్వాత 2011లో జరిగిన ఈజిప్టు విప్లవం సమయంలో ఆయన పదవీవిరమణ చేసాడు. 2011 ఫిబ్రవరి 11న, అప్పటి వైస్ ప్రెసిడెంట్ ఒమర్ సులేమాన్ తో కలసి ఆయన రాజీనామా చేశారని, అధికారాన్ని సాయుధ దళాల సుప్రీం కౌన్సిల్‌కు బదిలీ చేశారని ప్రకటించారు.

మూలాలు 
1928 జననాలు
2020 మరణాలు
ఈజిప్టు అధ్యక్షులు
ఈజిప్టు ప్రధాన మంత్రులు
2005 ఈజిప్షియన్ అధ్యక్ష ఎన్నికలలో అభ్యర్థులు
ఈజిప్షియన్ ఎయిర్ అకాడమీ పూర్వ విద్యార్థులు
ఈజిప్షియన్ ఎయిర్ ఫోర్స్ ఎయిర్ మార్షల్స్
ఈజిప్షియన్ మిలిటరీ అకాడమీ పూర్వ విద్యార్థులు
ఈజిప్షియన్ సైనిక సిబ్బంది
ఈజిప్షియన్ బిలియనీర్లు
ఫ్రంజ్ మిలిటరీ అకాడమీ పూర్వ విద్యార్థులు
జైలు పాలైన ప్రభుత్వాధినేతలు
ఆర్డర్ ఆఫ్ ది స్టార్ ఆఫ్ నేపాల్ గ్రహీతలు
నేషనల్ డెమోక్రటిక్ పార్టీ (ఈజిప్ట్) రాజకీయ నాయకులు
ఈజిప్ట్ జీవిత ఖైదు విధించిన ఖైదీలు
అలీన ఉద్యమం సెక్రటరీలు-జనరల్
ఈజిప్ట్ ఉపాధ్యక్షులు
ఆర్డర్ ఆఫ్ ది సినాయ్ స్టార్ గ్రహీతలు
కాలర్ ఆఫ్ హానర్ గ్రహీతలు